Glíman við þögn Guðs í kvikmynd Martins Scorsese , Silence Útdráttur Greinin fjallar um kvikmynd Martins Scorsese , Silence , sem er byggð á samnefndri skáldsögu eftir japanska rithöfundinn Shusaku Endo . Þar segir frá tveimur jesúítaprestum sem halda til Japans í leit að læriföður sínum , en sögusagnir höfðu borist um að hann hefði afneitað trú sinni . Þegar þeir koma til Japans mæta þeim grimmilegar ofsóknir gegn kristnu fólki . Sagan fylgir einkum öðrum þeirra en trú hans er alvarlega ógnað þegar hann upplifir þögn Guðs í þeim hræðilegu aðstæðum sem hann fær að reyna . Glíman við fjarveru og þögn Guðs andspænis reynslunni af böli og þjáningu hefur löngum orðið mönnum íhugunarefni og má sjá dæmi um slíkt víða , t.d. í harmljóðum og sálmum Gamla testamentisins . Í greininni verður skoðað hvernig Scorsese tekst á við þá glímu í kvikmyndinni í ljósi kaþólsks bak-grunns hans . Jafnframt er skoðað hvernig samsömunin við Krist og þjáningar hans reynist áhugaverður túlkunarrammi fyrir kvikmyndina .